- Mat'fey
- <
- 23
- >

23
K'anun zombalxo q'a fariseyxollarik' ma bakanan
(Luk'. 11:39-51)
1 T'e vədə İsusen camaata q'a İz şagirdxo pine: 2 «Mone, k'anun zombalxon q'a fariseyxon Moiseyi ganut'un tast'a. 3 Şot'o görəl şot'oğoy uk'alt'oğo bitova banan. Ama içoğoy bala k'inək' ma banan, şot'o görə ki, içoğoy uk'alt'oğon q'a içoğoy balt'oğon sunaxun biteneq'sa şot'oğoy. 4 Amdarxo bı̌hi yüken yükləyinşt'unbsa, içan isə t'e yükə içoğoy kəşinəl tet'un duğsa. 5 Hik'ənesa bayt'unal içoğo ak'est'eynak't'un bsa. Şot'o görət'un içoğoy afırın *23:5 afırın q'utiğo - me q'utiğoy boş iudeyxon Moiseyi k'anunaxun bakala bəzi bəndurxot'un śampi laxsa. Şot'oğon afırık'at'an me q'utiğo içoğoy k'odoğo nəəl ə̌mel ğaç̌t'unne. q'utiğo gengbi, içoğoy paltari s'os'ik'xoval boxoybsa. †23:5 s'os'ik'xoval boxoybsa - iudeyxon içoğoy paltari t'ǒğǔrxo s'os'ik'xot'un ěbsay. Me s'os'ik'xo şot'aynak'ey ki, iudeyluğon şot'oğo hər ak'at'an Q'ončuğoy laxi k'anunxo q'a q'aydoğo əməlbsuna içoğoy eyexun maq'at'un c'evk'i. Ams'i oç̌. 15:38-40; K'an. 22:12. 6 Şot'oğoy xoşele eysa q'onaxluğxo best'a, sinagogxoval c'ovaki běšin cörginə arst'un. ‡23:5-6 Mrk'. 12:38-39; Luk'. 20:46 7 Bitot'in ak'ala gala amdarxoy hari içoğoxun p'ə̌ kiin kul-kiye biq'sun, içoğo "ravvi" §23:7 Ravvi - əbrani muzin "məəlim" upsune pi kalpsun - mone şot'oğoy çureğalo.
8 Ama barta və̌x "ravvi" pi maq'at'un k'alpi, şot'aynak' ki, ef tək sa Məəlime bu, və̌nal sun-sunaynak' viçimuxnan. 9 Me dünyəne şuk'k'ala "bava" pi ma k'alpanan, şot'aynak' ki, ef tək sa Bavane bu - göynul bakala Bava. 10 Və̌x şuk'k'alen "kalaluğbal" piyal maq'an k'alpi, şot'aynak' ki, ef tək sa Kalaluğbale bu - Xrist'os. 11 Ef arane ən kalo şunesa, şo ef q'ulluğçiq'an baki. *23:11 Mat'. 20:25-27; Mrk'. 9:35; 10:43-44; Luk'. 22:25-26 12 İçu ala biq'alt'u Buxačuğon oq'a sakale, içu oq'a biq'alt'u isə ěqevk'ale. †23:12 Luk'. 14:11; 18:14
13-14 Vay ef hala, ay k'anun zombalxo q'a fariseyxo, ay p'ə̌ç̌olorox! Və̌n göye padçağluğa bağala ç̌omonan amdarxoy ç̌oyel but'ksa. Nə və̌n tenan baysa, nə baysun çureğalt'oğo tenan bare. ‡23:13-14 - Bəzi kiinśamurxost'a miya Mrk'. 12:40; Luk'. 20:47-st'a bakala əyitmuxal bune.
15 Vay ef hala, ay k'anun zombalxo q'a fariseyxo, ay p'ə̌ç̌olorox! Və̌n dənizxo q'a q'ariluğxonan c'ovaksa ki, sa tanal bə̌ğə̌bi ef tərəf zap'k'anan. Bə̌ğə̌bi və̌x gərbat'an isə şot'o və̌xun p'ə̌ q'at gele cəhənnəmluğnan bsa.
16 Vay ef hala, ay k'ač'i yaq' ak'est'alxo! Zomnanbsa ki, Buxačuğoy xrama elasp'i əyit tadit'in iz əyitəxun c'eyes banekon, ama xrami q'ızıla elasp'i əyit tadit'in iz tadi əyitə bex p'ap'esp'alane. 17 Ay k'ač'i haq'ılsuzxo! Manu běše? Q'ızıl yoxsa q'ızıla ı̌velbala xram? 18 Saal nexnan: "Q'urban eçala ganu elasp'i əyit tadit'in izi əyitəxun c'eyes banekon, ama q'urban eçala gane loxol bakala q'urbana elasp'i əyit tadit'in iz tadi əyitə bex p'ap'esp'alane. 19 Ay k'ač'iyox! Manu běše? Q'urban yoxsa q'urbana ı̌velbala q'urban eçala ga? 20 Q'urban eçala gane s'iya duği elask'alt'in, şot'ay loxol bakalt'oğoval elasp'ine baksa. 21 Xrame s'iya duği elask'alt'in isə xrama Məsk'ən Sakit'uval elasp'ine baksa. 22 Göyurxoy s'iya duği elask'alt'inal Buxačuğoy taxt'a q'a t'e taxt'e loxol Arśit'une elasp'i baksa. §23:22 İsa. 66:1; Mat'. 5:34-35
23 Vay ef hala, ay k'anun zombalxo q'a fariseyxo, ay p'ə̌ç̌olorox! Və̌n ef girbi püşnük'i, samit'i saal zirə uk'ala śile vis' paye sunt'u tananst'a, ama "k'anuna əməlyanbsa" uk'at'an ən süft'ə lazım bakala düzgünluğa, ük' bok'ospsuna q'a ğaç̌eśi irəziluğa axıral śirik' əməlbsuna t'ǒǒxnan bost'a! Ama sunt'u bat'an, t'e sunt'uval eyexun ma c'evk'anan! *23:23 Lev. 27:30 24 Ay k'ač'i kalaluğbalxo! Mos'ak'a ef ǔğə̌lə xene boşt'an s'orobi c'evnanksa, buşa isə †23:24 - k'anun zombalxon içoğoy ǔğə̌lə şeyurxo s'orobit'un ǔğsay ki, t'iya baft'i mos'ak'a kəyi nu murdarlayinşakat'un (běğa Lev. 11:20-23). İsusen memiya me əyitə upsunen şot'oğoy mos'ak'a c'evk'i, ama murdar heyvanxoy ən kalo bakala buşa q'uc'psunane ak'est'a. Běğa: Lev. 11:4; K'an. 14:7 q'uc'nanne!
25 Vay ef hala, ay k'anun zombalxo q'a fariseyxo, ay p'ə̌ç̌olorox! T'alik'ə nəəl cama qavunaxun heq'ədər os'k'alnu os'k'a, iz boş bakalo puldeşiluğen q'a t'iyə̌mit'oğo fǔq'psunene buysa, şot'oxun sa xeyir tene bu. 26 Ay k'ač'i farisey! Süft'ə q'ave boşt'an təmizba, t'e vədə şot'ay ç̌oyexunal təmiz bakale!
27 Vay ef hala, ay k'anun zombalxo q'a fariseyxo, ay p'ə̌ç̌olorox! Və̌n c'öşt'an mas'ibi məğbəroğonan oşq'arst'a: c'öşin tərəfəxun gözəl, bona isə p'uriğoy ǔq'ěnxon q'a hər cür murdar şeymoğon buy. ‡23:27 Ap'ost'. 23:3 28 Və̌nal haketərnan: ç̌oyexun amdarxoynak' düzgünnan ak'esa, ama bona p'ə̌ç̌olaluğen q'a günax əşurxon buynan.
29 Vay ef hala, ay k'anun zombalxo q'a fariseyxo, ay p'ə̌ç̌olorox! Və̌n xavareçalxoynak' məğbəroxnanbiq'sa, düzgünt'oğoynak' laxeśi ǰěnurxonan bəzəndirişbsa, 30 "beşi bavoğoy-kalboğoy döörə yəşəyinşiyaniy, xavareçalxoy p'iya śipsuna şot'oğoxun şərik teyan bakoy" nexnan. 31 Və̌ncə efi şu baksuna ak'esnanst'a, xavareçalxo besp'it'oğoxun bakiyoroxnan və̌n! 32 Ketəresa, ef bavoğon-kalboğon burqi əşə bex p'ap'esp'anan! 33 Divanbaki cəhənnəmə bosesunaxun t'it'es tenan bakal və̌n, ay dizik'xo, ay gürzinəxun bakiyorox! §23:33 Mat'. 3:7; 12:34; Luk'. 3:7
34 Mone, və̌ynak' xavareçalxo, müdrik amdarxo q'a məəlimxoz yaq'absa Zu. Ama və̌n şot'oğoy bəzit'oğo xaçe loxol t'ə̌q't'i besp'alnan, bəzit'oğo sinagogxoy boş tatarlayinşalnan, bəzit'oğo şəhərexun şəhəre şəp'eğalnan. 35 Metərluğenal, me dünyəne bari bito düzgünt'oğoy p'iye cazina və̌n zap'k'alnan: taxsırsuz Avelaxun burqi xrame məəlne q'urban eçala gane t'ǒğǒl ef besp'i Berek'yay ğar Zəkəriyəl śirik'. *23:35 Burq. 4:8; 2 Hadis. 24:20-21 36 Və̌x düzinəz nex: bito me əşurxo görə cazina zap'k'alo me nəsil bakale.
İsusi Yerusalimi loxol ǒnepsun
(Luk'. 13:34-35)
37 Ay Yerusalim, Yerusalim! Xavareçalxo besp'ala saal kiya yaq'abakit'oğo ǰělayinşala şəhər! Hema kərəmez vi amdarxo q'urten iz s'irik'xo q'ənədi oq'a girbalt'ullarik' girbsun çureśi, ama və̌n tenan çureśi! 38 İsə mone, "ef k'oj †23:38 k'oj - yəni Yerusalima bakala xram vərəne baki." ‡23:38 Yer. 12:7; 22:5; 26:6 39 Və̌x nexzu: və̌n Za ene
"Q'ončuğoy s'iyen Eğalo bəxt'əvəre" §23:39 Ǐvel mə̌ğ. 118:26
uk'amin ak'alatenan!»

- Mat'fey
- <
- 23
- >

*23:5 23:5 afırın q'utiğo - me q'utiğoy boş iudeyxon Moiseyi k'anunaxun bakala bəzi bəndurxot'un śampi laxsa. Şot'oğon afırık'at'an me q'utiğo içoğoy k'odoğo nəəl ə̌mel ğaç̌t'unne.

†23:5 23:5 s'os'ik'xoval boxoybsa - iudeyxon içoğoy paltari t'ǒğǔrxo s'os'ik'xot'un ěbsay. Me s'os'ik'xo şot'aynak'ey ki, iudeyluğon şot'oğo hər ak'at'an Q'ončuğoy laxi k'anunxo q'a q'aydoğo əməlbsuna içoğoy eyexun maq'at'un c'evk'i. Ams'i oç̌. 15:38-40; K'an. 22:12.

‡23:6 23:5-6 Mrk'. 12:38-39; Luk'. 20:46

§23:7 23:7 Ravvi - əbrani muzin "məəlim" upsune

*23:11 23:11 Mat'. 20:25-27; Mrk'. 9:35; 10:43-44; Luk'. 22:25-26

†23:12 23:12 Luk'. 14:11; 18:14

‡23:13-14 23:13-14 - Bəzi kiinśamurxost'a miya Mrk'. 12:40; Luk'. 20:47-st'a bakala əyitmuxal bune.

§23:22 23:22 İsa. 66:1; Mat'. 5:34-35

*23:23 23:23 Lev. 27:30

†23:24 23:24 - k'anun zombalxon içoğoy ǔğə̌lə şeyurxo s'orobit'un ǔğsay ki, t'iya baft'i mos'ak'a kəyi nu murdarlayinşakat'un (běğa Lev. 11:20-23). İsusen memiya me əyitə upsunen şot'oğoy mos'ak'a c'evk'i, ama murdar heyvanxoy ən kalo bakala buşa q'uc'psunane ak'est'a. Běğa: Lev. 11:4; K'an. 14:7

‡23:27 23:27 Ap'ost'. 23:3

§23:33 23:33 Mat'. 3:7; 12:34; Luk'. 3:7

*23:35 23:35 Burq. 4:8; 2 Hadis. 24:20-21

†23:38 23:38 k'oj - yəni Yerusalima bakala xram

‡23:38 23:38 Yer. 12:7; 22:5; 26:6

§23:39 23:39 Ǐvel mə̌ğ. 118:26

© 2020 WBT